《远游篇》
清代·范叔中

仙人手把金芙蓉，邀我上陟莲花峰。两眼注入沧溟中，浮云遮花扶桑宫。

白日西飞恐成晚，驾天五色横长虹。凤凰仪羽备珍彩，欲集不集无梧桐。

冥冥杳杳脱罗网，亦有数点南飞鸿。怒鲸崔嵬鼓鳞鬣，浪中琐屑多沙虫。

从今唤起人中龙，披虎豹，谒九重。舞干羽，息武功。

泰和世上皆春风，是时勒石留鼎钟。左招黄绮右赤松，长歌归去来山中。

长歌归去来山中。

作者简介：范姝，字洛仙，如皋人。有《贯月舫集》。